CELEX: 62021CN0711
Language: da
Date: 2021-11-25 00:00:00
Title: Sag C-711/21: Anmodning om præjudiciel afgørelse indgivet af Conseil d'État (Belgien) den 25. november 2021 — XXX mod État belge ved Secrétaire d’État à l’Asile et la Migration

7.2.2022   
            
            
               DA
            
            
               Den Europæiske Unions Tidende
            
            
               C 64/21
            
         
      Anmodning om præjudiciel afgørelse indgivet af Conseil d'État (Belgien) den 25. november 2021 — XXX mod État belge ved Secrétaire d’État à l’Asile et la Migration
      (Sag C-711/21)
      (2022/C 64/32)
      Processprog: fransk
      
         Den forelæggende ret
      
      Conseil d'État
      
         Parter i hovedsagen
      
      
         Sagsøger: XXX
      
         Sagsøgt: État belge ved Secrétaire d’État à l’Asile et la Migration
      
         Præjudicielle spørgsmål
      
      
                  1.
               
               
                  Skal artikel 4, 7 og 47 i Den Europæiske Unions charter om grundlæggende rettigheder og artikel 5, 6, stk. 6, og artikel 13 i Europa-Parlamentets og Rådets direktiv 2008/115/EF af 16. december 2008 om fælles standarder og procedurer i medlemsstaterne for tilbagesendelse af tredjelandsstatsborgere med ulovligt ophold (1), i lyset af dommen C-181/16 af 19. juni 2018, fortolkes således, at den ret, der behandler et søgsmål til prøvelse af en afgørelse om tilbagesendelse, der er truffet efter en afgørelse om afslag på international beskyttelse, ved vurderingen af lovligheden af afgørelsen om tilbagesendelse kun kan tage hensyn til ændringer i omstændighederne, der er af en sådan art, at de har en væsentlig indvirkning på vurderingen af situationen i lyset af ovennævnte artikel 5, og som er indtrådt inden Conseil du Contentieux des Etrangers’ afslutning af den internationale beskyttelsesprocedure?
               
            
                  2.
               
               
                  Skal de omstændigheder, der er omhandlet i artikel 5 i Europa-Parlamentets og Rådets direktiv 2008/115/EF af 16. december 2008 om fælles standarder og procedurer i medlemsstaterne for tilbagesendelse af tredjelandsstatsborgere med ulovligt ophold, være indtrådt på et tidspunkt, hvor udlændingen havde lovligt ophold eller tilladelse til at forblive?
               
            
         (1)  EUT 2008, L 348, s. 98.